open-index/open-wikipedia-markdown huggingface dataset:
מודיעין עסקי

ממוזער|טקסט=תרשים זרימה, הכתוב בצרפתית, המתאר את האופן שבו מופעלות שיטות של מודיעין עסקי, במקרה זה, בעולם הטכנולוגיה|תרשים זרימה, הכתוב בצרפתית, המתאר את האופן שבו מופעלות שיטות של מודיעין עסקי, במקרה זה, בעולם הטכנולוגיה
**מודיעין עסקי** הוא איסוף וניתוח של מידע על השוק שבו פועל תאגיד מסוים, כבסיס לקבלת החלטות עסקיות. בפרט כולל המודיעין העסקי איסוף מידע על מוצרים ותהליכי עבודה של מתחרים וכן מציאת דפוסי התנהגות במידע שנאסף. 

## מודיעין תחרותי
השיטות המשמשות במודיעין עסקי דומות ביסודן לאלה המשמשות במודיעין צבאי. הן מבוססות על איסוף מידע, ניתוח המידע והכוונת הפעילות העסקית בהתאם. איסוף המידע על היריבים העסקיים, מתחלק על פי רוב לאיסוף לגיטימי, ולאיסוף שאינו לגיטימי והגובל לעיתים בפלילים.

שיטות האיסוף הלגיטימיות כוללות מעקב אחרי הפרסומים הפומביים של היריב העסקי והפרסומים אודותיו, ניתוח פעילותו העסקית, איתור קהלי המטרה שלו, קמפיין גיוס עובדים שלו, הודעות בעיתונות, הודעות לבורסה וכדומה. בעולם התעשייתי נוהגים לבדוק ולבחון את המוצר המתחרה בשיטות של הנדוס לאחור (Reverse Engineering), קרי פירוק המוצר המושלם לגורמיו וניסיון להכיר את מרכיביו הבסיסיים יותר, לרבות הבנה של התהליכים ההנדסיים שעמדו ביסוד יצורו והכנתו.

הכלים הלגיטימיים מבוססים על כלי מידענות מאחר שהם מתמקדים בידע גלוי ולגיטימי. ידע זה מתמקד בדרך כלל במה שכבר אירע ובכך מקשה על יצירת יתרון תחרותי בין מתחרים העושים שימוש באותם פתרונות. עובדה זו האיצה פיתוח של מתודולוגיות כדוגמת מודיעין אנושי בעולם העסקי, העומדות בכללים אתיים מחמירים.
 
לצד בדיקה ובירור לגיטימיים של מהלכי החברות המתחרות, כולל המודיעין העסקי פעילות של ריגול תעשייתי, בשיטות הדומות לאלה הנהוגות במערכות איסוף מודיעין צבאיות. הפעלת שיטות כאלה במסגרת אזרחית - מהווה על פי רוב שיטות המשפט המודרניות עבירה פלילית.

## בינה עסקית (BI)
בינה עסקית היא התחום המשמש לניתוח מידע שנאסף על מנת למצוא בו דפוסים שיסייעו בקבלת החלטות ניהוליות. בינה עסקית עוסקת בניתוח מידע שכבר קיים בידי הארגון ולא באיסופו. כמו כן BI אינו מתמקד באיומים קיימים, אלא בהשגת יתרון יחסי וכולל שיטות מגוונות למחקר הנתונים. אחת השיטות המרכזיות במודיעין עסקי, והבסיס של BI לשימושי מידע ארגוני, היא כריית מידע או כריית נתונים (Data mining).

## דרכי איסוף המידע
כיום, לאור המידע האינסופי הקיים ברשת, מקובל בצוותי המודיעין העסקי לאסוף את המידע בצורה אוטומטית. לטובת האיסוף פותחו כלים לניטור מקורות ברשת, בדגש על אתרי אינטרנט ופרופילים ברשתות חברתיות וניתוח המידע הנאסף על ידי צוותי אנליסטים במחלקות המודיעין העסקי על מנת לספק דו"חות ליחידות העסקיות של הארגון.

## ראו גם
* KPI
* מחקר שוק

## לקריאה נוספת
* לאונרד מ' פולד, **מודיעין בעולם העסקים - איך למנוע מן המתחרים להפתיע אתכם**, הוצאת מטר, 2007.

## קישורים חיצוניים
* 
* מודיעין תחרותי, באתר "מעות"

*
קטגוריה:מידע
קטגוריה:כריית מידע
קטגוריה:תחרות (כלכלה)
Brothers in Arms

**Brothers In Arms** הוא אלבומה החמישי של להקת דייר סטרייטס. הוא יצא לאור ב־13 במאי 1985 על ידי  ברחבי העולם ו־וורנר רקורדס בארצות הברית והיה לאלבומה המצליח ביותר של הלהקה, והביא לה הכרה והצלחה עולמית. הוא האלבום הראשון שיצא בפורמט תקליטור בהפצה מסיבית (זאת למרות שיצא בנוסף גם על גבי קלטת וגם על גבי תקליט). הוא נמכר בלמעלה מ־30 מיליון עותקים, והיה האלבום הנמכר ביותר באנגליה בשנות ה-80.

השירים הידועים ביותר מתוך האלבום הם "Money for Nothing" (שהיה גם הקליפ הראשון ששודר בתחנת MTV אירופה), "Walk of Life", והשיר שמסיים את האלבום, "Brothers in Arms".

על עטיפת האלבום מופיעה גיטרת רזונטור מעופפת בשמיים. גיטרה זו מאפיינת את סגנונות הבלוז והקאנטרי.

בשנת 2020 דירג מגזין "רולינג סטון" את האלבום במקום ה-418 ברשימת 500 האלבומים הגדולים בכל הזמנים המחודשת.

## רשימת השירים

## מיקומי שיא

### מצעדי סוף שנה

## קישורים חיצוניים

* 

## הערות שוליים

קטגוריה:אלבומי דייר סטרייטס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס המוזיקה הבריטית
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:אלבומי יהלום בצרפת
קטגוריה:אלבומי יהלום בקנדה
אבצן

**אִבְצָן מבית לחם** היה השופט התשיעי ששפט את ישראל בתקופת השופטים.

אבצן מוזכר בתנ"ך רק במקום אחד, בשלושה פסוקים בלבד:

אבצן מזוהה עם העיר "בית לחם", בה חי ונקבר, אבל זיהויו של אתר זה שנוי במחלוקת. הזיהוי המקובל הוא עם בית לחם יהודה, היא אֶפְרָתָה, עיר גדולה ומוכרת המוזכרת בתנ"ך פעמים רבות; לפי זיהוי זה, אבצן היה בן לשבט יהודה. לעומת זאת, יש חוקרים המזהים את עירו של אבצן דווקא עם בית לחם הגלילית, המשוייכת לשבט זבולון.

לפי הכתוב, היו לו שלושים בנים ושלושים בנות, ואת כולם חיתן עם בני זוג משבטים אחרים. הדבר מעיד על כך שאבצן האמין שכשופט עליו להיות המנהיג של כל עם ישראל, ולא רק של השבט שלו, ולכן פעל כדי ליצור קשרים עם שבטים אחרים.

## אבצן בתלמוד ובמדרש
האמורא רבה בר רב הונא מזהה את אבצן עם בעז ממגילת רות. זיהוי זה נעשה על סמך העובדה שגם בעז התגורר בעיר בית לחם בתקופת השופטים, ועל פי התנהגותו המנהיגותית של בעז, היאה לשופט.

התלמוד מוסיף שאבצן עשה משתאות גדולים לכבוד חתונות ילדיו ולא הזמין אליהם את מנוח, משום שהניח שהוא לעולם לא יזמין אותו לשמחות, שכן אשתו הייתה עקרה; על כך נענש במות שישים ילדיו בחייו. לאחר מכן בועז נשא את רות והוליד ממנה את עובד, "חד דמשיתין זריז" (אחד זריז משישים), עובד היה סבו של דוד המלך.

רש"י מזכיר את אבצן בפירושו לתנ"ך:

## הערות שוליים

קטגוריה:שופטים בתנ"ך
אדמונד קירבי סמית'

**אדמונד קירבי סמית**' (באנגלית: **Edmund Kirby Smith**; 16 במאי 1824 – 28 במרץ 1893) היה גנרל בצבא הקונפדרציה במהלך מלחמת האזרחים של ארצות הברית. נודע בעיקר עקב מנהיגותו ופיקודו על החזית הטרנס מיסיסיפית לאחר מפלת הקונפדרציה במצור על ויקסבורג. כמו כן לחם סמית' במלחמת ארצות הברית–מקסיקו.

נולד בסיינט אוגוסטין שבפלורידה לעורך דין ולאשת מודיעין. למד באקדמיה הצבאית של ארצות הברית בווסט פוינט, ולאחר מכן החל את שירותו הצבאי.

## קישורים חיצוניים

* 
* 

קטגוריה:אמריקאים ילידי פלורידה
קטגוריה:גנרלים במלחמת האזרחים האמריקנית
קטגוריה:אנשי צבא הקונפדרציה
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1824
קטגוריה:אמריקאים שנפטרו ב-1893
קומנדו (סרט)

**קומנדו** הוא סרט פעולה אמריקאי משנת 1985 שבויים בידי מארק .ל. לסטר בכיכובם של ארנולד שוורצנגר, ראי דאון צ'ונג, וורנון וולס ודן הדייה. הסרט נחשב לאחד מסרטי הפעולה המפורסמים ביותר בכל הזמנים. הסרט יצא לאקרנים ב-4 באוקטובר 1985. הסרט צולם בלוס אנג'לס, קליפורניה.

הסרט הועמד לפרס סאטורן על האפקטים, אבל בפרס זכה סרטו של ג'יימס קמרון "שובו של הנוסע השמיני" (הבמאי ששיתף פעולה עם שוורצנגר ב-1984). פסקול הסרט הולחן בידי ג'יימס הורנר. הסרט קיבל ביקורות מוצלחות והיה ללהיט מסחרי.

## תקציר העלילה
ג'ון מייטריקס (ארנולד שוורצנגר) הוא לוטננט-קולונל בדימוס ששירת כלוחם ומפקד בכוח דלתא שחי חיים שלווים עם בתו ג'ני (אליסה מילאנו) עד שרודן עבר, המבקש לשוב ולשלוט ברפובליקה בה שלט בעבר (אל וורדה) חוטף את בתו כדי לגרום לו לסייע בהשתלטות על המדינה (זאת, אגב התנקשות בשליט הנוכחי). במאמץ להציל את בתו חומק מייטריקס מהמטוס שאמור היה להביאו לאל וורדה, לאחר שזה כבר המריא, ושב לרדוף אחר חוטפיה של הבת. בתום שלל קרבות עוצרי נשימה, הוא מצליח במשימתו, מחסל את חוטפי בתו, ומציל אותה ללא פגע, ומציל את הרפובליקה.

## צוות השחקנים הראשי

## ביקורות והכנסות
הביקורות היו מוצלחות, והצליח בקופות כאשר הכניס מעל ל-20 מיליון דולר והגיע לסכום של כ-57.5 מיליון דולר.

הסרט קיבל את דירוג הצפייה R (ליווי הורה או מבוגר חובה לילדים מתחת לגיל 17) מפי איגוד הסרטים האמריקני מפני שהסרט הכיל אלימות רבה.

## מוזיקה
את המוזיקה לסרט הלחין וכתב ג'יימס הורנר. אלבום הפסקול יצא לאור בידי Varèse Sarabande ב-2 בדצמבר 2003 לתקליטור CD והוגבל ל-3,000 עותקים. הורנר הלחין את הפסקול יחד עם שימוש של תופים מפלדה.

שיר הנקרא "We Fight for Love" הושמע במהלך הסרט ובוצע והוקלט בידי "תחנת הכוח" אך לא היה בפסקול הרשמי של הסרט.

## קישורים חיצוניים

קטגוריה:סרטי 1985
קטגוריה:סרטי פוקס המאה ה-20
קטגוריה:סרטי פעולה אמריקאיים
קטגוריה:סרטי פולחן
קטגוריה:סרטים עם מוזיקה מאת ג'יימס הורנר
פונקציה רקורסיבית

ממוזער|טקסט=דוגמאות לפונקציה רקורסיבית|דוגמאות לפונקציה רקורסיבית
**פונקציה רקורסיבית** היא פונקציה מתת-קבוצה של המספרים הטבעיים לעצמם, הנחשבת, באופן אינטואיטיבי, כ"ניתנת לחישוב". בפרט, תורת החישוביות מראה כי הפונקציות הרקורסיביות הן בדיוק אותן פונקציות שניתנות לחישוב בידי מכונת טיורינג, הנחשבת (על פי תזת צ'רץ'-טיורינג) כמודל הכללי ביותר של חישוב סביר.

בדומה להגדרות השקולות של מכונות טיורינג, גם עבור פונקציות רקורסיביות קיימות מספר הגדרות שקולות. 

כדי לבנות את קבוצת הפונקציות הרקורסיביות יש קודם לבנות קבוצה כללית פחות - הפונקציות הפרימיטיביות.

## פונקציה רקורסיבית פרימיטיבית

קבוצת הפונקציות הרקורסיביות הפרימיטיביות מוגדרת להיות הקבוצה המינימלית, \ PR^{(k)}, של פונקציות מ-\N^k למספרים הטבעיים, שמקיימת את התנאים הבאים:
*הפונקציה הקבועה 0 נמצאת ב-\ PR^{(k)}.
*פונקציות ההטלה לקואורדינטה מסוימת נמצאות ב-\ PR^{(k)}.
*פונקציית העוקב \ f(n)=n+1 נמצאת ב-\ PR^{(1)}.
*הקבוצה סגורה תחת הרכבת פונקציות (במובן הרחב).
*הקבוצה סגורה תחת **רקורסיה** במובן הבא:  \ f \in PR^{(k)} ו-\ g \in PR^{(k+2)} אז פונקציית **הרקורסיה של f עם g** היא הפונקציה h שמוגדרת על ידי:
: \ h(0,x_1, \dots , x_k)=f(x_1, \dots , x_k) 
: \ h(n+1,x_1, \dots , x_k)=g(h(n, x_1, \dots , x_k) , n , x_1 \dots , x_k )

הפונקציות הרקורסיביות הפרימיטיביות כוללות את כל הפונקציות האריתמטיות, ופונקציות רבות נוספות, אבל קיימות פונקציות שניתנות לחישוב על ידי אלגוריתם סביר שאינן פרימיטיביות (כמו פונקציית אקרמן), ולכן הגדרה זו לא עומדת בקריטריון של תזת צ'רץ'-טיורינג.

קיימות \aleph _0 פונקציות רקורסיביות פרימיטיביות.

## פונקציה רקורסיבית
הפונקציות הרקורסיביות מתקבלות מהפונקציות הרקורסיביות-פרימיטיביות על ידי הוספת אופרטור, שמכונה אופרטור \mu או אופרטור החיפוש. נסמן את קבוצת הפונקציות הרקורסיביות הפועלות על קלט בן k מספרים ב- \ R^{(k)}. אופרטור זה פועל על פונקציה רקורסיבית קיימת \ f \in R^{(k+1)}, ומחזיר את הפונקציה \ \mu f (\in R^{(k)} ), שעבור הקלט \ (x_1, \dots , x_k) מחזירה כפלט את ה-y המינימלי שעבורו מתקיים השוויון \ f(y,x_1, \dots , x_n ) =0. y כזה לא בהכרח קיים, ורק אם הוא קיים הפונקציה עוצרת על אותו קלט. פונקציות אלו הן פונקציות חלקיות, כלומר הן אינן מוגדרות על כל קלט ולפעמים אפילו על שום קלט. לדוגמה הפעלת אופרטור \mu על הפונקציה הפרימיטיביות-רקורסיבית הקבועה 1 תיצור בהכרח פונקציה שלא מוגדרת על שום מספר טבעי.

תוספת האופטור מגדילה בהרבה את החופש ביצירת הפונקציות ולפי תזת צ'רץ'-טיורינג- מספיקה כדי לבנות את כל האלגוריתמים הסבירים.

למעשה, ההבדל בין הפונקציות הרקורסיביות והפונקציות הרקורסיביות-פרימיטיביות הוא באפשרות של הפונקציה לא לעצור על קלט מסוים. הפונקציות הפרימיטיביות בהכרח עוצרות על כל קלט, ולכן הן מתאימות לקבוצת מכונות הטיורינג שתמיד עוצרות. לעומתן הפונקציות הרקורסיביות לא מוגבלות בתנאי הזה והן יכולות שלא לעצור על שום קלט. יש לציין שהתאמה הזו היא חד-כיוונית כלומר קיימת פונקציה רקורסיבית שאינה פרימיטיבית ועוצרת על כל קלט.

## ראו גם
*רקורסיה
*מכונת טיורינג
*תזת צ'רץ'-טיורינג

## קישורים חיצוניים
* 
* 
* 

קטגוריה:חישוביות
קטגוריה:רקורסיה
רקורסיבית
שגיב פרידמן

**שגיב פרידמן** (נולד ב-6 ביוני 1971) הוא תסריטאי, שחקן וסטנדאפיסט ישראלי.

## ביוגרפיה
פרידמן גדל ברמת גן לאב רופא אף אוזן גרון ממוצא פולני. למד בתיכון בליך בעיר במגמת ביולוגיה. הוא בוגר לימודי תואר ראשון במשפטים והוכשר כעורך דין אך לא עסק במקצוע.

ב-1996 סיים לימודי תואר שני בקולנוע בפקולטה לקולנוע באוניברסיטת תל אביב. לאחר סיום לימודיו, החל להופיע במועדוני סטנד-אפ בתל אביב ובהם ה"קאמל קומדי קלאב".

את פרסומו החל בטלוויזיה בשנת 2006 במופע ההתרמה "יומטוב", ולאחר מכן נכנס לדמות הכלב בתוכנית "הרצועה" ששודרה בערוץ "ביפ". כתב לתוכניות "זהו זה!", "לילה גוב", "יצפאן", "שמש" (בה גם השתתף בתפקיד אורח), ו"אחורי החדשות" עם יאיר ניצני בערוץ 10, בה השתתף גם ככתב שטח (2003).

בשנת 2006 הופיע בתוכנית "פקקים" בערוץ הספורט.

בשנת 2008 השתתף במספר פרקים בעונה הראשונה של התוכנית "צחוק מעבודה".

בשנת 2012 החל פרידמן להשתתף בתוכנית "מחוץ לחוק" לצידם של רועי לוי, יוסי גבני, שאולי בדישי, יונתן ברק ולוסי אהריש. התוכנית שודרה בערוץ "קומדי סנטרל" וכן בערוץ 10.

בשנת 2016 כתב והגיש בתוכנית "עוד כותרות" עם איל קיציס ב"קשת", ערוץ 2.

ב-30 במרץ 2017 עלתה בבתי הקולנוע הקומדיה "מסע הטבעת" אותה כתב.

החל מ-2020 נמנה בין הכותבים לתוכנית "זהו זה!", שעלתה מחדש בשנה זו.

פרידמן אב לבן, מתגורר ברמת גן.

## פרסים ומועמדויות

## קישורים חיצוניים

* 

* שגיב פרידמן באתר הסטנד אפ הישראלי
* 
* 
* שגיב פרידמן מתראיין בפודקאסט "מאחורי כל צחוק", מגיש: אלדד שטרית, 11 ביוני 2018
*, 29 ביוני 2024

## הערות שוליים

קטגוריה:בדרנים ישראלים
קטגוריה:סטנדאפיסטים ישראלים
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1971
אריארי

**אריארי** הוא ההילך החוקי של מדגסקר. הוא החליף ב-1 בינואר 2005 את הפרנק המלגשי, שהיה המטבע הרשמי מאז הקמתה של המדינה. האריארי הוא המטבע היחידי בעולם לבד מהאוגויה של מאוריטניה שאינו מבוסס על יחידות עשרוניות: כל אריארי מורכב מחמישה **איראימבילאנג'ה** (ביחיד וברבים). השמות "אריארי" ו"איראימבילאנג'ה" מבוססים על מטבעות טרום-קולוניאליים.

## קישורים חיצוניים

קטגוריה:מדגסקר: כלכלה
קטגוריה:מטבעות אפריקה
קטגוריה:מטבעות
קוף עכביש אדום-פנים

**קוף עכביש אדום-הפנים** (שם מדעי: *Ateles paniscus*) הוא מין בסוג קופי העכביש שוכן העצים המובהק וכמעט שאינו יורד אל הקרקע. קוף העכביש אדום-הפנים נפוץ ביערות גשם טרופים וסובטרופיים, מאזור מקסיקו ועד ברזיל.

## מאפיינים
אורך קוף העכביש אדום-הפנים הוא בין ארבעים לשישים סנטימטרים מבלי להחשיב את הזנב, שאורכו לבדו הוא בין 50 ל-80 סנטימטרים ומסייע לו להתלות על עצים ולעבור בין ענף לענף.

שמו ניתן לו משום זרועותיו הארוכות וזנבו הארוך אשר דומים במידת מה לרגלי העכביש. הזנב ארוך מן הגוף ובעל יכולת לפיתה, כך שהקוף מסוגל להיתלות באמצעותו על ענף, בעת שיתר גפיו עסוקים במלאכה אחרת. כתפיו גמישות מאוד ומאפשרות לו להניע בקלות יתרה את זרועותיו כשהוא עובר מענף לענף. הבהונות ברגליו והאגודלים בידיו אינם מותאמים לאחיזה. הוא מסוגל להלך על רגליו האחוריות ולקפוץ באמצעותן למרחק של עד עשרה מטר. גופו מוארך וגמיש ומכוסה פרוות שיער שחור. הפנים חסרות שיער וצבען חום-אדמדם. מעל למצח מזדקר השיער לפנים ומצל על העיניים. 

את כל מזונו, הכולל פירות, פרחים, חרקים, וביצי עופות הוא מוצא על העצים ובאדמה ואת המים הנקווים בין הענפים הוא אוסף בכפות ידיו ומגישם אל פיו.

משך ההריון של האם הוא כ-29 שבועות, ובכל הריון נולד ולד אחד בלבד.

קוף העכביש אדום-הפנים חי בקבוצות משפחתיות. לניקוי ההדדי תפקיד חשוב בחיזוק הקשר בין חברי הקבוצה. התקשורת ביניהם נעשית על ידי הבעות פנים, פתיחה וסגירה מהירה של השפתיים, תוך הוצאת לשון. הגור נצמד אל האם למשך תקופה ארוכה, בעודו לופת את חזהּ או רכוב על גבה.

## קישורים חיצוניים

[ימין|ממוזער|250px|קוף עכביש אדום-פנים ב[יער אגווזו, שמורת שישואאו-שיפרינה, ברזיל.]]
* קוף עכביש אדום-הפנים באתר theprimata

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:קופי עכביש
קטגוריה:סורינאם: יונקים
סוכנות חלל

שמאל|ממוזער|460px|תיאור על יכולותיהן השונות של סוכנויות החלל הלאומיות בעולם:
**סוכנות חלל** היא גוף ממשלתי מטעם המדינה האחראי על מחקר החלל וניצולו. כמעט בכל המדינות שיש להן נוכחות בחלל קיימת סוכנות אזרחית כזאת (אחד החריגים לכך היא תוכנית החלל הסובייטית שנוהלה על ידי הצבא).

חלק מתפקידי סוכנות החלל הם:
*פיתוח המחקר בחלל.
*בניית חלליות ולוויינים.
*הכשרת טייסי חלל.
*הפחת התעניינות ציבורית בחלל.

סוכנויות החלל משתנות בגודלן בצורה משמעותית ממדינה למדינה בהתאם למשאביה הכספיים של המדינה ולשאיפותיה. כך למשל סוכנות החלל הישראלית מעסיקה אלפיים עובדים בעוד נאס"א (סוכנות החלל האמריקאית) מעסיקה עשרות אלפים.

במשך רוב שנות פיתוח החלל, היה החלל נחלתן הבלעדית של סוכנויות החלל השונות אולם בשנים האחרונות החלו אנשים פרטיים להצטרף לפיתוח החלל, למשל במסגרת קרן פרס X .

כיום, חברות מסחריות רבות בעיקר מתחום התקשורת משתמשות בחלל הלא רחוק מכדור הארץ לצורך שיגור לוויינים ותפעול עצמים במסלול. ואולם חברות מסחריות מתחומים שונים החלו להתעניין גם בחלל, חלקן מתוך הציפייה כי הביקוש לתיירות בחלל ילך ויגבר, אחרות כבר ראו פוטנציאל בכריית משאבים מהירח, והדוגמאות עוד רבות ומגוונות.

סוכנויות החלל הממשלתיות בעלות ניסיון רב בתחום החלל משתפות ידע עם החברות המסחריות כדי לחזק את הפיתוח האזרחי בתחום החלל. ישראל חתמה על הסכמים עם האיחוד האירופי להצטרפות לפרויקט גלילאו כדי לאפשר לחברות מקומיות להשתלב בפיתוח לוויני ניווט. הסכמים אלו צפויים לסייע בדחיפת התעשייה המקומית לכיוון חקר החלל בעזרת הידע שנצבר על ידי סוכנות החלל האירופאית כיוון שלסוכנות החלל הישראלית אין את הידע ולא התקציב לפתח יישומי חלל בכוחות עצמה.

## סוכנויות חלל חשובות
* נאס"א - סוכנות החלל של ארצות הברית - NASA. 
* סוכנות החלל האירופית - ESA.
* מינהל החלל הסיני - CNSA. 
* תאגיד החלל רוסקוסמוס - סוכנות החלל הרוסית - Roscosmos.
* הארגון ההודי לחקר החלל - ISRO.
* הסוכנות היפנית לחקר החלל - JAXA.
* סוכנות החלל הקנדית - CSA. 
* סוכנות החלל הברזילאית - AEB.
* סוכנות החלל הנורווגית - NOSA.
* סוכנות החלל האיראנית - ISA.
* סוכנות החלל הלאומית של אוקראינה - SSAU. 
* סוכנות החלל הישראלית - סל"ה - ISA.

## קישורים חיצוניים

*
שיי גיבן

**שיימוס (שיי) ג'ון ג'יימס גיבן** (אירית: **Séamus John James "Shay" Given**; נולד ב-20 באפריל 1976) הוא כדורגלן עבר אירי ששיחק בעמדת השוער. משך שנים ארוכות היה שוערה של נבחרת אירלנד והוא השחקן בעל מספר ההופעות השני הגדול ביותר בה והשוער עם מרב ההופעות בה. כיום משמש כמאמן שוערים בקבוצת דרבי קאונטי.

## קריירה
לאחר שגדל בנוער של סלטיק עבר גיבן לבלקברן. בתקופתו שם זוהה על ידי המנג'ר פיטר ריד שהשאיל אותו לקבוצתו סנדרלנד. בסנדרלנד גילה גיבן יכולת טובה ולאחר שעזב חתם בשורות היריבה המקומית ניוקאסל יונייטד. במדי ה'מגפייז' הפך גיבן לשוער מפורסם בכל העולם ולאחד השוערים הטובים והיציבים בפרמייר ליג. בתחילת פברואר 2009 עבר גיבן לקבוצת מנצ'סטר סיטי, תמורת כ-8 מיליון ליש"ט ולאחר שנתיים במועדון עבר גיבן לאסטון וילה בסכום רכישה מוערך של 3.5 מיליון ליש"ט. ב-28 בנובמבר 2013 הושאל למידלסברג למשך שלושה חודשים עד סוף פברואר 2014.

ביולי 2015 חתם בסטוק סיטי לשנתיים. באפריל 2018 הודיע על פרישה מכדורגל.

### נבחרת
גיבן השתתף ב-124 משחקים במדי נבחרת אירלנד, והיה השוער הראשון שלה במונדיאל 2002 וביורו 2012.

אחרי היורו פרש גיבן מנבחרת אירלנד, אך בינואר 2013 חזר בו. ב-29 ביולי 2016 הודיע על פרישה מהנבחרת.

## קישורים חיצוניים

* 

קטגוריה:כדורגלנים אירים
קטגוריה:שוערי כדורגל אירים
קטגוריה:כדורגלני סלטיק
קטגוריה:כדורגלני בלקברן רוברס
קטגוריה:כדורגלני סווינדון טאון
קטגוריה:כדורגלני סנדרלנד
קטגוריה:כדורגלני ניוקאסל יונייטד
קטגוריה:כדורגלני מנצ'סטר סיטי
קטגוריה:כדורגלני אסטון וילה
קטגוריה:כדורגלני מידלסברו
קטגוריה:כדורגלני סטוק סיטי
קטגוריה:כדורגלני נבחרת אירלנד
קטגוריה:ספורטאים זרים בסקוטלנד
קטגוריה:ספורטאים אירים באנגליה
קטגוריה:כדורגלני מונדיאל 2002
קטגוריה:כדורגלני יורו 2012
קטגוריה:כדורגלני יורו 2016
קטגוריה:אירים שנולדו ב-1976
אייזק דיזראלי

**אייזק דיזראלי** (באנגלית: **Isaac D'Israeli**; 11 במאי 1766 – 19 בינואר 1848) היה סופר, מלומד ואיש ספר יהודי-בריטי, נודע במסותיו ובקשריו עם אנשי ספר אחרים, ובהיותו אבי הסופר וראש הממשלה הבריטי בנג'מין דיזראלי.

## קורות חיים

אייזק דיזראלי נולד באנפילד מידלסקס באנגליה, ב-11 במאי 1776. אביו היה סוחר יהודי איטלקי בשם בנג'מין ד'יזראלי, שהיגר מוונציה (איטליה) 12 שנים קודם לכן. הוא קיבל חלק ניכר מחינוכו בליידן, וכבר בגיל 16 פתח בקריירה ספרותית.

תהילתו הגיעה לו מספרו *Curiosities of Literature*, אוסף של אנקדוטות על אישים ואירועים היסטוריים, ספרים מיוחדים, ותחביביהם של אוספי ספרים. הספר זכה לפופולריות ולתפוצה רחבה במאה ה-19, ופורסם במהדורות רבות, בכרך אחד או ארבעה. הספר עדיין מודפס כיום. ב-1828 יצא לאור בחמישה כרכים ספרו "חייו ושלטונו של צ'ארלס הראשון" (*The Life and Reign of Charles I*), שהציג התקדמות גדולה במחקר ובשיטות המחקר ההיסטוריות, ובעקבותיו הוענק לו תואר דוקטור לשם כבוד מטעם אוניברסיטת אוקספורד.

ב-1833 פורסם בקהילה היהודית הבריטית חיבור בעילום שם, שנכתב למעשה על ידיו. בחיבור, שניכרה בו השפעת הביבליוצנטריזם של החברה האנגליקנית הסובבת, תקף את היהדות הרבנית ואת התלמוד והילל את התורה שבכתב כביטוי היחיד של רצון האל. הוא הביע שם הערכה רבה לקראים, אותם "פרוטסטנטים יהודים שמרדו בעריצות הרבנים." הנטייה לנאו-קראות התבטאה לבסוף בהקמת בית-כנסת אשכנזי-ספרדי בלונדון ב-1840 שבוטל בו יום טוב שני של גלויות.

בשנת 1841 התעוור, וניתוח שעבר לא הצליח להחזיר את מאור עיניו. למרות עיוורונו המשיך לכתוב, ובעזרת בתו כתב את *Amenities of Literature* ("גינונים ספרותיים") וסיים עריכה נוספת של עבודתו על צ'ארלס הראשון. הוא מת בן 82 בביתו, פחות משנה לאחר מות אשתו, מריה באסבי דיזראלי, שלה היה נשוי יותר מארבעה עשורים וממנה נולדו לו חמשת ילדיו.

דיזראלי שינה את איות שמם של ילדיו מ"ד'יזראלי" ל"דיזראלי", ללא הגרש האופיינית לאיטלקית, על מנת שייראה פחות זר לעיניים בריטיות, והטביל אותם לנצרות, למרות שהוא עצמו לא הוטבל. פעולה זאת אפשרה לבנו בנג'מין דיזראלי להיבחר לפרלמנט הבריטי (ולימים גם לראש ממשלת בריטניה), שהיה חסום אז בפני יהודים.

## כתביו

## קישורים חיצוניים

* יצירתו יצחק דיזראלי בפרויקט גוטנברג
* 
* 

## הערות שוליים

קטגוריה:סופרים יהודים בריטים
קטגוריה:עיוורים
קטגוריה:בריטים שנולדו ב-1766
קטגוריה:בריטים שנפטרו ב-1848
קטגוריה:בנג'מין דיזראלי
JavaServer Pages

**JavaServer Pages** (בראשי תיבות: **JSP**) היא טכנולוגיית צד-שרת מבוססת Java המאפשרת יצירה של דפי HTML, XML וקבצים אחרים, בתשובה לבקשות HTTP. טכנולוגיה זאת, מבית סאן מיקרוסיסטמס, מאפשרת לקוד Java ופעולות מוגדרות לשנות וליצור דפים בתשובה לכל בקשה.

התחביר של JSP כולל תגי XML נוספים, הנקראים פעולות JSP, המאפשרות לקרוא לפעולות של השפה. בנוסף, הטכנולוגיה מאפשרת יצירה של ספריות תגי JSP, שיכולות להשתלב עם תגי XML רגילים. ספריות התגים מאפשרות ליצור יישומי צד-שרת שאינן כבולות לשרת Web ומערכת הפעלה מסוימים.

דפי JSP מהודרים על ידי מהדר JSP לכדי Java Servlets. מהדר ה־JSP יכול ליצור את ה־Servlets כבר בשפת הביניים של Java או בשפת Java ממש, שתהודר בתורה על ידי מהדר Java רגיל.

## ראו גם
* J2EE
* JavaServer Faces
* Java Servlet
* יישום ווב

## קישורים חיצוניים

* 
* Sun's JSP product description
* JSPs and Servlets – סדרת מדריכי וידאו באתר יוטיוב 

קטגוריה:טכנולוגיות צד-שרת
ירגזי (סוג)

**ירגזי** (שם מדעי: *Parus*) הוא סוג של ציפור שיר ממשפחת הירגזיים (Paridae). הסוג ירגזי הכיל בעבר מעל 50 מינים, אבל כיום הוא מכיל ארבעה: ירגזי מצוי, ירגזי יפני, ירגזי אפרפר, וירגזי ירוק-גב. המינים מצויים באירואסיה וצפון-מערב אפריקה.

## טקסונומיה
קארולוס ליניאוס הגדיר את הסוג ירגזי ב–1758 בספרו Systema Naturæ. מתוכו קיבלה המשפחה את שמה. מתוך 12 המינים שתוארו על ידי ליניאוס, המין ירגזי מצוי נבחר להיות הטיפוס של הסוג *Parus* על ידי ג'ורג' רוברט גריי ב–1840.

הסוג ירגזי כלל בעבר מעל 50 מינים שונים, אבל כיום הוא מכיל ארבעה שחיים כיום.

העץ הפילוגנטי של משפחת הירגזיים על פי יוהנסון ואחרים (2013):

בעבר נחשב הירגזי המצוי לבעל 36 תת־מינים וקבוצת תתי־המינים *bokharensis* נחשבה למין עצמאי, ושניהם נחשבו למיני טבעת, אבל תיאוריה זו נזנחה עקב חקר של דנ"א מיטוכונדריאלי, שהראה שהקבוצות *major*, *minor*, *cinereus* ו–*bokharensis* נפרדות, והכלאות נדירות וקורות כתוצאה ממגע משני לאחר תקופה זמנית של בידוד. מחקר מ–2005 אישר שהקלייד שמכיל את הירגזי האפרפר והירגזי היפני והקלייד שמכיל את הירגזי המצוי ואת *bokharensis* התפצלו לפני כמיליון וחצי שנים. הוערך שהפיצול בין *major* ו–*bokharensis* קרה לפני כחצי מיליון שנים. המחקר גם בדק הכלאות בין הירגזי היפני והירגזי המצוי מהמזרח הרחוק הרוסי. הכלאות אלו נדירות מאוד, מה שמראה שקיימים מכשולים לרבייה בין הירגזי המצוי לירגזי היפני. המחקר המליץ לפצל את הירגזי היפני והירגזי האפרפר מירגזי המצוי, אבל לאחד אותו עם *P. bokharensis,* כפי שביצעו ITIS וה–IOC. מקור אחר (Handbook of the Birds of the World) בחר במיון המיושן, דבר שגרר ביקורת.

העץ הפילוגנטי של הסוג, מבוסס על פקרט ואחרים (2005):

## מינים
מיני הסוג:
* ירגזי מצוי (*Parus major*) - מצוי בישראל
* ירגזי יפני (*Parus minor*)
* ירגזי אפרפר (*Parus cinereus*)
* ירגזי ירוק-גב (*Parus monticolus*)
ידועים גם שלושה מינים נכחדים מתקופת הפליוקן בהונגריה:
* *Parus robustus*
* *Parus parvulus*
* *Parus medius*

## קישורים חיצוניים

## הערות שוליים

*
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
לואי ברייל

**לואי ברייל** (בצרפתית: **Louis Braille**; 4 בינואר 1809 – 6 בינואר 1852) היה מחנך צרפתי וממציא כתב ברייל, שיטת כתיבה וקריאה המיועדת לבעלי לקות ראייה.

## ביוגרפיה
לואי ברייל נולד בכפר קטן ליד פריז, צרפת. בגיל 3 התעוור לואי, לאחר ששיחק במרצע של אביו הבורסקאי (מעבד עורות). אף על פי שאיבד את ראייתו, הוא למד במשך שנתיים בבית הספר שבכפרו יחד עם חבריו הרואים, עד שהגיע למסקנה שלא יוכל להתקדם יותר מבלי שילמד לכתוב ולקרוא. בגיל 12, הוא נשלח לבית-ספר לילדים עיוורים בפריז.

בית-הספר לעיוורים בפריז הוקם ב-1784 על ידי ולנטין האווי (Valentin Haüy). האווי גילה, שעיוורים יכולים לזהות טקסט שנכתב באותיות מובלטות, והצליח ללמד ילדים עיוורים לקרוא בדרך זו. בנוסף למדו הילדים בבית-הספר מיומנויות בסיסיות שיעזרו להם להתפרנס.

גם ברייל למד לקרוא בדרך זו, אלא שהוא נתקל בכמה בעיות. ראשית, האותיות היו מאוד גדולות ולכן הספרים היו גדולים ומגושמים. שנית, הספרים שהודפסו על ידי לחיצה של תיל נחושת לתוך צד אחד של הדף באמצעות מכבש דפוס, היו יקרים, ובית-הספר החזיק רק ארבעה עשר ספרים כאלה. בנוסף לכך, הקריאה בספרים הייתה מסורבלת, מכיוון שהשיטה שבה הדפיסו את הספרים יצרה קושי להפריד בין האותיות, וגם מפני שהקריאה הייתה כל כך איטית, שעד שברייל הגיע לסוף משפט הוא כבר שכח את תחילתו. למרות כל הקשיים, ברייל קרא את כל ארבעה עשר הספרים שעמדו לרשותו.

ברייל ניסה להמציא שיטה פשוטה יותר שתאפשר לאנשים עיוורים לקרוא ספרים במהירות, אך ללא הצלחה. התפנית הגיעה, ב-1821, כשבבית הספר הופיע חייל בשם שארל ברבייה (Charles Barbier), וסיפר על שיטה שהמציא בשם "כתיבת לילה". השיטה, אפשרה להעביר פקודות בין חיילים בתוך תעלה, ללא צורך לדבר ולחשוף את מיקומם, על ידי שימוש במטריצות של שתים-עשרה נקודות מובלטות. השיטה אמנם הייתה מסובכת ונדחתה על ידי הצבא, אך ברייל ששמע על השיטה הבין מיד את הפוטנציאל של שימוש בנקודות מובלטות, ופיתח שיטה פשוטה יותר המבוססת על מטריצות של שש נקודות.

כתב ברייל במקור היה חסר סימון עבור האות W.

ברייל נפטר בשנת 1852, בהיותו בן 43, כתוצאה ממחלת השחפת.

כתב ברייל התקבל כתקן שנתיים לאחר מותו של לואי. ממשלת צרפת הכירה בו באופן רשמי כשפה רשמית של העיוורים. ברייל כונה "גוטנברג של העיוורים".

## הנצחתו
לאחר מותו, הפך ביתו למוזיאון. במלאת 100 שנים למותו הועבר הקבר שלו לפנתיאון, מקום קבורתם של גדולי האומה.

האסטרואיד 9969 Braille  שהתגלה במאי 1992 על ידי אלינור הלין וקנת' לורנס נקרא על שמו. השם ניתן במסגרת תחרות של האגודה הפלנטרית לנתינת שם לאסטרואיד.

ב-2020 עלתה ההצגה "נקודות של אור", על חייו של לואי ברייל בתיאטרון השעה הישראלי ביצירתם של דפנה אנגל מחרז, רענן ניסים פררה ומשה בן שושן.

## לקריאה נוספת
* ג'ן בראינט, שש נקודות: ספורו של לואי בריל, תל אביב: צלטנר, 2017. תרגום: יהודה אטלס

## קישורים חיצוניים

* 
* סיפורו של לואי ברייל
* חייו של לואי ברייל
* כיצד נוצר כתב ברייל
* 
* יום הולדתו ה-107 של ברייל צוין על ידי גוגל בשרבוט גוגל מיוחד, 4 בינואר 2006
* 
* 

## הערות שוליים

קטגוריה:מדענים שעל שמם כוכב לכת מינורי
קטגוריה:ממציאים צרפתים
קטגוריה:אישים הקבורים בפנתאון של פריז
קטגוריה:נכים צרפתים
קטגוריה:עיוורים
קטגוריה:אישים שהונצחו על בולי פולין
קטגוריה:אישים שהונצחו על בולי צרפת
קטגוריה:צרפתים שנפטרו משחפת
קטגוריה:ברייל
קטגוריה:צרפתים שנולדו ב-1809
קטגוריה:צרפתים שנפטרו ב-1852
הרמוניה טונאלית פונקציונלית

הרמוניה טונאלית פונקציונלית היא אוסף של חוקי ההרמוניה שהתייצבו בסביבות ראשית תקופת הבארוק ואותם כתב והנחיל לדורות המלחין והחוקר ז'אן-פיליפ ראמו. חוקים אלו התבהרו בתקופת הברוק, בייחוד ביצירותיו הכוראליות של באך. כיום נלמדים החוקים בישראל תחת השם "הרמוניה מסורתית" במגמות המוזיקה התיכוניות, ושליטה בנושא היא חובה לבחינות הכניסה לבתי הספר למוזיקה באוניברסיטאות .

ההרמוניה הפונקציונלית מתבססת על סולם מינורי או סולם מז'ורי לסוגם. הפונקציונליות בהרמוניה בבסיסה בנויה על-פי עקרון של היררכיה ברורה בין דרגות הסולם ה"יציבות" (דרגות 1,3,5) ל"לא יציבות" כאשר לכל דרגה "שאיפה" אחרת ליציבות.

לדוגמה: דרגה 7 (סי בסולם דו מז'ור) נחשבת בעלת זיקה מאוד חזקה לדרגה 1 (דו) וברוב המקרים נדרשת לעשות תנועת חצי טון למעלה לפתרון.

מן החוקים האלה נגזרים חוקי ההרמוניה.
חוקי ההרמוניה הפונקציונלית הם חוקים לאקורדים בעלי שניים או שלושה מרווחי טרצות שונות או אחידות (אקורד מז'ור, מינורי, מוגדל, מוקטן, ספטאקורד ואקורד חסר) הבנויים בדרך כלל בכתיבה לארבעה קולות - סופרן, אלט, טנור, ובס.

## חוקי ההרמוניה הבסיסיים
בהרמוניה הפונקציונלית ישנה חלוקה ברורה של האקורדים הבנויים על כל דרגות הסולם בהיפוכם השורשי (ראו היפוכי אקורדים) ל-3 פונקציות היררכיות מרכזיות:
# **[[טוניקה]]** - יציבות.
# **[[דומיננטה]]** - חוסר יציבות (משיכה רק לטוניקה או לדרגה יותר דומיננטית מזאת הנתונה).
# **[[סובדומיננטה]]** - פיתוח (מוביל לדומיננטה או טוניקה).
סדר האקורדים נקבע על ידי הפונקציונליות שלהן בתהליך יצירת המתח וההרפיה.


חלוקת הפונקציונליות האפשריות (כל פונקציה מרכזית ניתן להחליף בפונקציה אחרת חלשה יותר או חזקה יותר בהתאם לתרחיש):

**דרגה 3 <- דרגה 1 (טוניקה מרכזית) -> דרגה 6**

**דרגה 3 <-דרגה 5 (דומיננטה מרכזית) -> דרגה 7**

**דרגה 2 <-דרגה 4 (סובדומיננטה מרכזית)-> דרגה 6**


מהלכים הרמוניים בסיסיים ינועו לרוב על ציר
"יציבות -> (הכנה למתח ->) מתח -> יציבות.
אם נסתכל על ציר זה בעזרת הדרגות, יראה מהלך זה כך:

I -> IV -> V -> I

מהלך נוסף הוא מהלך ה"שתיים-חמש-אחת" השכיח מאוד בג'אז. המהלך כשמו כן הוא: דרגה 2 -> דרגה 5 -> דרגה 1 (סובדומיננט -> דומיננט -> טוניקה):

II -> V -> I

## היפוכי אקורדים
שמאל|ממוזער|250px| היפוך בנוי על העברת הצליל התחתון באקורד אוקטבה למעלה. משמאל לימין ההיפוכים הם: שורש (טרצקווינאקורד),סקסטאקורד וקוורטסקסטאקורד
לאקורד בעל שלושה צלילים ישנם שלושה היפוכים, וכך הלאה.
להיפוכים תפקיד חשוב בהרמוניה הפונקציונלית, הואיל והקול הנמוך ביותר שעליו נבנה האקורד או היפוכו (הבס) נחשב למכתיב ההתקדמות ההרמונית.

## הולכת קולות
ההרמוניה המסורתית היא בעלת איסורים שמהם נבנים החוקים להולכת הקולות (בדרך כלל ארבעה קולות).
* הדרגות הראשיות יופיעו לפי הסדר: טוניקה, סוב דומיננטה, דומיננטה.(לטוניקה מותר לבוא בכל שלב, אך לסוב דומיננטה אסור לבוא אחרי הדומיננטה)
* אסור שאותה פונקציה תופיע בסוף תיבה ובראשית התיבה הבאה.
* אסורה תנועת בס של שתי (או יותר) קוורטות או קווינטות באותו כיוון.
* אסור שקול יעלה מעל או ירד מתחת לקול הקרוב לו.
* **אוקטבות**: אסור שיהיה מרווח של יותר מאוקטבה בין כל הקולות הקרובים למעט הבס והטנור (מותר עד 2 אוקטבות).
* **קולות מקבילים**: תנועה מקבילה של קווינטות ואוקטבות בין כל שני צלילים אסורה.
* אסורה גם הכפלת הטון המוביל הוי אומר - הכפלת הטרצה באקורד דומיננטי

## קישורים חיצוניים

טונאלית פונקציונלית
קול המחתרת העברית

[ממוזער| שידור רדיו של קול לוחמי חרות ישראל, מביתו של [פנחס גינוסר, 1947. הטכנאי אליעזר סירקיס ליד המשדר, השדרן דוד ינאי]]
**קול המחתרת העברית** הייתה תחנת השידור החשאית של הלח"י.

הקריין של התחנה היה נתן מרפיש (גד), וטכנאי הרדיו שהקים ותפעל את התחנה היה יעקב יצחקי (אלכס).

## היסטוריה
תחנת קול המחתרת העברית החלה את שידוריה בשנת 1941, ושידוריה נמשכו לסירוגין עד להקמת מדינת ישראל. עם קרייני התחנה נמנתה גאולה כהן, לימים חברת הכנסת.

כשהתחנה נתפסה על ידי שלטונות המנדט הבריטי נשלחו נתן מרפיש ויעקב יצחקי למחנה המעצר בלטרון ומשם הוגלו למחנות המעצר באפריקה, באסמרה שבארתריאה ולגילגיל בקניה.

## לקריאה נוספת
* **קול המחתרת העברית : תוכן הדברים ששודרו בימים ט"ו, כ"ד וכ"ז בכסלו וב' בטבת תש"ו מתחנת השידור של לוחמי חרות ישראל**, לוחמי חרות ישראל, תל אביב, תש"ו

## קישורים חיצוניים
* שידורי המחתרת, באתר העמותה להנצחת מורשת לח"י

קטגוריה:לח"י: תקשורת
קטגוריה:תחנות רדיו ביישוב
קטגוריה:רדיו פיראטי
א.כ. נס ציונה

ממוזער|אייקון המועדון המופיע על חולצות המשחק
ממוזער|שמאל|האולם הביתי "צימרמן החדש"
**א.כ. נס ציונה** היא אגודת ספורט ומועדון כדוריד ישראלי מהעיר נס ציונה, המתמודד בליגת העל בכדוריד.

## היסטוריה
הקבוצה נוסדה בשנת 1980 בעיר נס ציונה על ידי מני ויצמן ויוסי גבע. הקבוצה נחשבה עד תחילת עונת  כאחת מהקבוצות המובילות בענף; חלק משחקני הקבוצה שיחקו בנבחרת ישראל. הקבוצה מטפחת מחלקת נוער מצליחה.

בעונות – סיימה הקבוצה כמדורגת רביעית בארץ, ובעונת  סיימה הקבוצה את העונה כאשר היא מדורגת שלישית בארץ. בעונת  הידרדרה הקבוצה לתחתית הטבלה ולא התמודדה על האליפות בפלייאוף.

הקבוצה משחקת בתלבושת בצבעים כתום וכחול. עד דצמבר 2013 שיחקה הקבוצה באולם צימרמן, אשר שנפתח ב-1987 והכיל כ-500 מקומות. בעקבות קריסת הגג באולם בסופה חורפית הוחלט להרוס את האולם. בעקבות זאת עברה הקבוצה לשחק בהיכל הספורט לב המושבה במשך כשלוש שנים. באוקטובר 2016 נחנך בעיר היכל הספורט צימרמן החדש המכיל 420 מקומות, והקבוצה עברה לשחק בו. ההיכל נבנה בעלות של כ-17 מיליון שקלים וכולל גם חדר כושר.
בעשור האחרון העפילה הקבוצה שלוש פעמים למעמד חצי גמר גביע המדינה, ובשנת 2018 הגיעה לגמר גביע השופטים, שם הפסידה לרמת השרון.

## מחלקת הנוער
למועדון מחלקת נוער רחבה ופעילה, הנחשבת לאחת הבולטות בישראל. קבוצות הנוער של נס ציונה מתחרות באופן קבוע בצמרת הליגות הצעירות וזוכות לעיתים קרובות בתארים ארציים. המחלקה מתמקדת בפיתוח שחקנים צעירים מהעיר והסביבה, ורבים מבוגריה משתלבים בקבוצה הבוגרת ובליגות הבכירות בישראל.

בין השחקנים הבולטים שגדלו בא.כ נס ציונה ניתן למנות את ניבו לוי, אמיר לנגליב, ברק פריד, עמית כהן ואחרים.

## פעילות קהילתית
א.כ נס ציונה מקיימת פעילויות קהילתיות שונות בעיר, ובהן שיתופי פעולה עם מוסדות חינוך ועמותות. בשנים האחרונות פועל המועדון לשילוב ילדים עם צרכים מיוחדים בפעילויות האגודה ובמשחקים, במטרה לעודד הכלה ומעורבות חברתית.

המועדון מזוהה עם העיר נס ציונה ועם קהל האוהדים המקומי. משחקי הבית באולם צימרמן מאופיינים באווירה משפחתית וקהילתית, המשקפת את הקשר ההדוק בין המועדון לתושבי העיר.

## קישורים חיצוניים
*  דף הקבוצה באתר איגוד הכדוריד

נס ציונה
קטגוריה:נס ציונה: מועדוני ספורט

א.כ נס ציונה באינסטגרם Ness Ziona Handball

א.כ נס ציונה בפייסבוק Ness Ziona Handball א.כ נס ציונה
כנסיית יעקב הקדוש

כנסיות וקתדרלות על שם יעקב בן זבדי, משנים-עשר השליחים או על שם יעקב הקטן או יעקב אחי ישו.
עצם העצה

**עצם העָצֶה** או ה**סקרום** (TA: **Os sacrum**) היא עצם משולשת בבסיס עמוד השדרה. העצה מהווה גם את הגבול העליון והאחורי (פוסטריורי) של אגן הירכיים. העצה קשורה לעצמות הכסל משני צידיה במפרקים הידועים בשם מפרקי העצה והכסל. הכסל היא אחת משלוש עצמות המרכיבות כל חצי אגן. חלקה העליון של העצה קשור לחוליה המותנית החמישית. בין השניים יש מפרק המורכב גם מדיסק בין-חולייתי. זהו אתר המועד לפורענות לפריצת דיסק. החלק התחתון של העצה מכונה חוד (Apex ossis sacri; Apex ossis sacralis) והוא קשור לעצם העוקץ ("עצם הזנב"). אצל האדם, מנח העצה בעמידה אינו ישר אלא אלכסוני. החלק העליון של העצה הוא הקדמי ביותר.

## העצבים
ההוראות של המוח עבור כל אזור האגן עוברות דרך מקלעת העצה ששורשיה הם שורשי העצבים המותניים הרביעי והחמישי.

בתוך מקלעת העצה העצבים מחליפים ביניהם סיבים שלאחר מכן הופכים שוב לעצבים ראשיים. הללו כוללים את עצב העכוז העליון והתחתון, את עצב השת המעצבב את שרירי הגפיים התחתונות, את העצבים הספינליים (s1,s2,s3) שמסייעים בוויסות עשיית הצרכים (צואה ושתן) על ידי שליטה בסוגרים הפנימיים של המעי הגס ושל השופכה, ומעורבים במהלך הזקיפה של הפין אצל גברים ושל הדגדגן אצל נשים.

## קישורים חיצוניים

* 

קטגוריה:עמוד השדרה ושלד החזה
גונג פו (מושג)

**גוֹנג פוּ** או **קוֹנג פוּ** (מסינית מפושטת: 功夫, פין-יין: *gōngfu)* הוא מונח סיני המתאר מומחיות בדיסציפלינה. במערב המונח משמש כשם כללי לאמנויות לחימה סיניות, שגיאה שהפכה לנפוצה בעקבות סרטיו של ברוס לי וסרטים של אחרים שהופקו בהונג קונג וכונו במערב "סרטי קונג פו". בסין נהוג להשתמש במושג כדי לכנות מיומנות ברמה גבוהה בכל תחום, במיוחד בהקשר של אמנויות סיניות קלאסיות, כמו קליגרפיה, קדרות וחליטת תה. לדוגמה, השיטה הסינית לחליטת תה נקרא גונג-פו צ'ה.

המונח הסיני המשמש לתיאור אמנויות לחימה שמקורן בסין הוא וו-שו (סינית: 武術, פין-יין: *wǔshù*). התו הסיני "גונג" (功) משמעו "שליטה", "מצוינות" או "מאמץ" והתו "פו" (夫) משמעו "אדם".

## קישורים חיצוניים

* מאמר בעברית אודות ההיסטוריה של הקונג פו הסיני
* 

קטגוריה:סין: תרבות
סקיתיה

**סקיתיה** הייתה אזור גאוגרפי שהוגדר בעולם היווני־רומי הקדום, וכלל את . היא הייתה מיושבת על ידי הסקיתים, עם קדום של נוודים פרשים שמוצאם ממזרח איראן.
ממוזער|400x400 פיקסלים|ההיקף המקסימלי של סקיתיה פונטיה.
השמות "Scythia" ו- הם עצמם תרגום ללטינית ("Latinisations") של השמות היווניים העתיקים Skuthia (Σκυθία) ו-Skuthikē (Σκυθική), אשר נגזרו בעצמם משמות יווניים עתיקים לסקיתים,  ()  ()), שנגזרו מהשם השגור הסקיתי .

## גאוגרפיה
### סקיתיה הקטנה
שטחה של ממלכת הסקיתים של  השתרע מנהר הדון במזרח ועד נהר הדנובה במערב. בשטח נכללו הערבה הלא מיוערת מצפון לחוף הים השחור בה ישבו קהילות רועים, ואזור היער השחור הפורה מצפון שיושב על ידי אוכלוסייה חקלאית.הגבול הצפוני של ממלכה סקיתית זו היה אזור היערות הנשירים, וכמה נהרות, בהם הדון והדנייפר, זרמו דרומה דרך אזור זה ונשפכו אל הים השחור.

בין המאות ה-9 וה-5 לפנה"ס, האקלים בערבות היה קריר ויבש, מה שהיווה זרז להופעת קהילות רועים נוודים רכובים באזור הצפוני של הערבה הפונטית. במאה ה־5 לפנה"ס נעשה האקלים חמים ולח יותר, מה שאִפשר לנוודי הערבה לחדור אל הערבות עצמן.

בתנאי אקלים נוחים אלה, עשב צמח בשפע בשטחי הערבה הלא מיוערת ואפשר לסקיתים הנוודים לגדל עדרים גדולים של בקר וסוסים. האזור שהיוונים כינו ״היער״ (), שהורכב מאזור נהר דנייפר התחתון לאורך שטחה של מה שהוא חרסון של ימינו והעמקים צפונה יותר לאורך הנהר, היה מכוסה ביערות. התנאים באדמות הדרומיות הסמוכות לחופי הים השחור היו נוחים לחקלאות.

לפני הגעת הסקיתים, אזור זה של הערבה הפונטית נשלט על ידי , שהיו נוודים איראנים קרובי משפחה של הסקיתים. ההגירה הסקיתית דחפה את האגאתירסים מערבה, הרחק מהערבות ומביתם המקורי סביב אגם מאאוטיס, אל אזור הקרפטים.

מאמצע המאה ה־4 לפנה"ס החלו הסרמטים, עם איראני נודד קרוב נוסף, לנוע ממזרח אל הערבה הפונטית, שם החליפו את הסקיתים ככוח השולט בערבה. בעקבות פלישת הסרמטים הוחלף השם "סקיתיה" בשם "סרמטיה אירופאה" (סרמטיה האירופית) לציון האזור.

### סקיתיה הגדולה
ממוזער|סקיתיה הגדולה.
במהלך התקופה ההלניסטית, הורחב השימוש ב"סקיתיה" בקרב דוברי יוונית ולטינית כך שיכלול גם את ערבות דרום רוסיה באופן כללי, כמו גם את כל הערבה הלא מיוערת המשתרעת בין מישור הדנובה במערב לבין גבולותיה המזרחיים של סין במזרח.

במחקר מודרני עכשווי, "סקיתי" מתייחס בדרך כלל לעם האיראני הנוודי ששלטו בערבה הפונטית מהמאה ה-7 לפנה"ס ועד המאה ה-3 לפנה"ס, והשם "סקיתיה" משמש לתיאור אזור זה של הערבה הפונטית המאוכלס על ידי הסקיתים.

## קישורים חיצוניים

## הערות שוליים

קטגוריה:אירופה: אזורים
קטגוריה:גאוגרפיה היסטורית
הגלגל

שמאל|ממוזער|200px|שער השבועון "הגלגל" שיצא ביום 10.5.45, בשבוע בו הוכרז ניצחון בעלות הברית על הנאצים
שמאל|ממוזער|200px| שער הגיליון השני
שמאל|ממוזער|200px| דוגמה ללוח שידורים
"**הַגַּלְגַּל**" היה שבועון בשפה העברית של תחנת הרדיו המנדטורית "קול ירושלים", שהציג את עצמו כ"דו שבועון לבעיות העולם ולקול ירושלים". השבועון, שנערך על ידי דב קמחי, יצא לאור מטעם "מיניסטריון המודיעין הבריטי, על ידי לשכת המודיעין הממשלתית בירושלים".

## היסטוריה
שבועון "הגלגל" החל להופיע ב-13 ביולי 1943, והופעתו נמשכה עד סמוך להקמת המדינה. הוא הופיע אחת לשבועיים עד ל-30 בנובמבר 1944 (גיליון 11 בכרך ב') ומאז התחיל להופיע כשבועון.

"הגלגל" פרסם את לוחות השידורים של התחנה, סקירות על הנעשה בה, תקצירים של הרצאות שניתנו במסגרת שידורי התחנה, ענייני מדע ותרבות, ותמונות שהתקבלו מרחבי העולם, כמו גם מבחר פרשנויות, כתבות מגזיניות וידיעות, שתורגמו לעברית מעיתונים בריטיים כ"דיילי אקספרס" או "האקונומיסט".

היה זה השבועון המצויר השני, לאחר "העולם הזה" שהופיע ביישוב, הכולל צילומים ואיורים. בשל האמצעים שהועמדו לרשותו על ידי השלטונות, הודפס השבועון על גבי נייר משובח וצילומיו היו איכותיים.

"הגלגל" לא הסתפק בסיקור חדשות ובנעשה ברדיו, אלא סיקר באופן נרחב את חיי התרבות בארץ, ונתן ליוצרים מקומיים במה להעלאת יצירותיהם. פורסמו בו סיפורים פרי עטם של מחברים מבני היישוב (בכללם סיפור מפרי עטו של יצחק נבון, לימים נשיא מדינת ישראל, ושל חנוך ברטוב שפרסם בשבועון את ביכורי יצירתו). בשל כל אלה זכה השבועון לתפוצה רבה.
סגן העורך של "הגלגל" היה יוסף חריש, לימים היועץ המשפטי לממשלת ישראל.

## קישורים חיצוניים

* 
* הגלגל, באתר "היו ימים"
* 

קטגוריה:תרבות ביישוב
קטגוריה:שבועונים בארץ ישראל
קטגוריה:שנות ה-1940
הילדסהיים

**הילדסהיים** (בגרמנית: ) היא עיר בסקסוניה התחתונה שבגרמניה. העיר ממוקמת במחוז הילדסהיים, כ-25 קילומטרים דרום-מזרחית להנובר על גדות נהר אינרסטה, יובל של נהר לאינה הזורם דרך הנובר. אוכלוסייתה מונה 106,100 נפש, נכון לשנת 1999. 

הילדסהיים הפכה למקום מושבו של בישוף בשנת 815 ונשלטה משך ארבע מאות שנה על-ידי אנשי דת, עד שנבנה במקום בית עירייה ולתושבים ניתנה השפעה מסוימת. בשנת 1367 הפכה הילדסהיים חברה בברית ערי הנזה. העיר נפגעה קשה בהפצצות במהלך מלחמת העולם השנייה ולב העיר, ששימר בניינים מתקופת ימי הביניים חרב לחלוטין. מרכז העיר נבנה מחדש בסגנון מודרני ובשנות השבעים החל שחזור של הלב ההיסטורי של העיר, כשבתי הבטון שנבנו מוסרו והוחלפו בתעתיקים של בנייניה העתיקים. בתקופה זו נוסדה במקום גם אוניברסיטה. 

בעיר נמצאות כנסיית מיכאל הקדוש וקתדרלת מריה הקדושה שזכו בתואר אתר מורשת עולמית.

עם ילידי העיר המפורסמים נמנה הנס אדולף קרבס, ביוכימאי ממוצא יהודי, זוכה פרס נובל על גילוי מעגל קרבס.

## יהודי הילדסהיים
בעיר התקיימה לאורך השנים קהילה יהודית גדולה. בין רבניה נמנו רבנים ידועי שם ובהם: רבי צבי הירש אופנהיים; רבי אליקום גץ (נפטר 1705); רבי מנחם מנדל שטיינהארט (1768–1825) ורבי יהודה ליב בודנהיימר (1799–1868).

## ערים תאומות

* 
* 

## קישורים חיצוניים

* 
* 
* פנקס קהילת הילדסהיים, לעיון מקוון באתר בית הספרים הלאומי

*
קטגוריה:סקסוניה התחתונה: ערים
קטגוריה:ערי הנזה
476

## שנת מעבר
שנת 476 היא השנה בה הודח רומולוס אוגוסטולוס, הקיסר האחרון של האימפריה הרומית המערבית בידי המצביא הגרמאני אודואקר, ולכן נקבעה כשנת המעבר מתקופת העת העתיקה לתקופת ימי הביניים - לפי תיקוף ההיסטוריה העולמית, על פי המקובל בהיסטוריוגרפיה המערבית.
__תוכן__

## אירועים
* 476 - פטר פולו מושב לתוארו כפטריארך אנטיוכיה.

## נולדו
* 476 - אריאבהטה, אסטרונום הודי.

## נפטרו

## לוח שנה

## קישורים חיצוניים
395

שמאל|ממוזער|200px|חלוקת האימפריה הרומית בשנת 395

## אירועים
עם מות תאודוסיוס קיסר רומי, חולקה האימפריה הרומית בין בניו. החלק המזרחי תחת שלטון ארקדיוס והחלק המערבי, תחת שלטון הונוריוס. 

## נולדו

## נפטרו

## לוח שנה

## קישורים חיצוניים
1517

## אירועים

* ארץ ישראל נכבשת על ידי הסולטאן סלים הראשון ומתחילה התקופה העות'מאנית בארץ ישראל לאחר המלחמה הממלוכית-עות'מאנית.
* הטבח בחברון (1517)

## נולדו

## נפטרו

## לוח שנה

## קישורים חיצוניים
רומולוס אוגוסטולוס

**פלביוס רומולוס אוגוסטוס** (**Flavius Romulus Augustus**; נולד בסביבות 460 לספירה, מת אחרי 511) המכונה גם **רומולוס אוגוסטולוס** היה הקיסר האחרון של האימפריה הרומית המערבית.

## ביוגרפיה
רומולוס היה בנו של פלביוס אורסטס, פוליטיקאי רומי שהיה ככל הנראה ממוצא גרמאני בחלקו. אורסטס מונה לתפקיד ראש הצבא (מגיסטר מיליטום) על ידי הקיסר הרומי יוליוס נפוס בשנת 475. ב-28 באוגוסט 475 אורסטס חולל הפיכה והשתלט על הממשלה ברוונה, בירת האימפריה הרומית המערבית מאז שנת 402. יוליוס נפוס נמלט לדלמטיה שבבלקן, ושם שלט עד מותו בשנת 480.

אורסטס הפך לשליט בפועל של הפרובינקיות שממערב לדלמטיה, אך לא נחשב כשיר לרשת את הכתר בעצמו, ולכן הכריז ב-31 באוקטובר 475 על בנו רומולוס כקיסר (אימפרטור). ההכרזה לא הוכרה על ידי קיסר האימפריה הביזנטית, זנון.

בעת התרחשות האירועים היה רומולוס ילד כבן עשר ותפקד כבובה תחת שלטון אביו. זמן קצר לאחר סרובו של אורסטס להעניק אדמות להתיישבות לשכירי החרב ההרולים, הסקירים והטורקילינגים התחוללה הפיכה תחת הנהגתו של אחד ממפקדי הצבא, הגרמאני אודואקר. אורסטס נלכד ליד פיאצ'נצה ב-28 באוגוסט 476 והוצא להורג.

אודואקר התקדם לרוונה ולכד את העיר והקיסר הצעיר בה. רומולוס הוכרח לוותר על כיסאו ב-4 בספטמבר 476. מכיוון שאחר ויתורו על הכתר לא מונה קיסר אחר, ויתור זה נחשב לקיצה של האימפריה הרומית המערבית, אף כי חלקה המזרחי המשיך להתקיים עד שנת 1453. השלטון בפועל בשטחי הפרובינקיות הרומיות המערביות, מכל מקום, היה מסור מזמן בידי מנהיגי השבטים הגרמאניים.

בשל גילו הצעיר חס אודואקר על חייו של הקיסר לשעבר ושלח אותו למחוז קמפניה, שם גרה משפחתו. הוא גם העניק לו פנסיה שנתית, אותה המשיך להקציב לו גם מנצחו של אודואקר, תאודוריק הגדול, בשנים 507 ו-511. רומולוס ייסד מנזר ששרד משך מאות בשנים, אך ככל הנראה לא חי עד תקופת שיקום הסמכות הרומית באיטליה בשנת 536.

## יצירות המתייחסות לדמותו
* פרידריך דירנמט כתב מחזה על שמו, שבו הוויתור של רומולוס מוצג בצורה אירונית-קומית.
* הלגיון האחרון - סרט מ-2007, המבוסס באופן חופשי על ימי נפילתה של האימפריה הרומית, ומתאר את חייו כקיסר שנלחם על חייו כמנהיג הלגיון האחרון.

## קישורים חיצוניים

* 

קטגוריה:קיסרי רומא
קטגוריה:אישים שחיו במאה ה-5
קטגוריה:אישים שחיו במאה ה-6
לוך נס

[שמאל|ממוזער|300px|הריסות טירת אורקהארט שנבנתה בין [המאה ה-13 למאה ה-16 לצד לוך נס]]
**לוך נס** (באנגלית: **Loch Ness**, בגאלית סקוטית: **Loch Nis**) זהו לוך, אגם עמוק של מים מתוקים, הנמצא בהיילנדס בסקוטלנד. האגם הוא גוף המים הגדול ביותר לאורכו של השבר הגאולוגי הקרוי גלן אלבין או "הגלן הגדול" (**גלן** בגאלית סקוטית: **עמק**) שמתחיל באינוורנס בצפון ונגמר בפורט ויליאם בדרום; חלק מתוואי התעלה הקלדונית שמחברת בין הימים בשני קצותיו של גלן אלבין עובר בלוך נס.

לוך נס מורכב מסדרת אגמים אשר נוצרו כתוצאה מהפשרת קרחוני ענק בסוף תקופת הקרח האחרונה. לוך נס הוא האגם השני בגודלו בסקוטלנד, שטחו כ-56 קמ"ר (שליש משטח הכנרת). 

האגם נודע בגלל המפלצת המיתולוגית שנצפתה בו, כביכול, וקרויה לכן "המפלצת מלוך נס". מאז התאוריות על המפלצת מלוך נס, היו עדויות ואנשים שטענו שראו אותה. באפריל בשנת 1934 התפרסמה תמונה שפרסם **מרמדיוק וודרהל,** שבה ראש של יצור משונה מגיח מהאגם, לאחר זמן התמונה התבררה כמזויפת. התברר שהוא רצה לנקום בחבריו לאחר שלגלגו לו, לכן הוא רצה למתוח אותם. לכן הוא בנה דגם של ראש מחימר שחיבר לסירת צעצוע.  בנו צילם את התמונה מזווית מרוחקת כדי שתיראה אמינה. אחד ההסברים לקיומה של אגדת המפלצת הוא ריבוי צלופחים באגם, שייתכן שאנשים טועים לראות בהם מפלצת. טענה זאת אוששה באמצעות דגימת ה-DNA של מימי האגם, שנמצאו בה כמויות גדולות של DNA של צלופחים.

## קישורים חיצוניים

* 
* 

קטגוריה:סקוטלנד: לוכים
קטגוריה:היילנדס
טרנסאוקסאניה

[ממוזער|שמאל|250px|טראנסאוקסאניה עם [ח'וראסאן רבתי דרומית וח'ווארזם מערבית לה]]
**טראנסאוקסאניה** או "טראנסאוקסיאנה" (פירוש מילולי בלטינית: "מעבר לנהר האוקסוס"; שמות נוספים: בערבית: ما وراء النهر, "מא וראא' א-נהר", שפירושו "מעבר לנהר", בפרסית: فرارود, פרארוד) הוא שטח נרחב במרכז אסיה הנפרש בין נהרות אמו דריה לסיר דריה, כיום בין אוזבקיסטן, טג'יקיסטן ודרום קזחסטן.

## היסטוריה
המושג נכנס לשימוש בזמן כיבושיו של אלכסנדר מוקדון אז נהיה לגבול צפון-מזרחי של האימפריה שלו במאה ה-4 לפנה"ס. מאז ועד הכיבוש הערבי התרבות באזור נשארה שילובם של תרבויות יוון, פרס, סין ובודהיזם וקיבלה שם סרינדיאנית.

בתקופת הממלכה האחמנית באיראן חלק מן האזור קיבל את השם סוגדיאנה שבתקופת האימפריה הסאסאנית התפשט לכלל האזור על מנת להבדילו מבאקטריה הסמוכה. בין הממלכה לאימפריה הוא נכלל בשליטת הממלכה הסלאוקית, ממלכת יוון-בקטריה, האימפריה הפרתית ואימפריית קושאן.

מגלה הארצות הסיני ג'אנג צ'יאן היה הסיני הראשון המתועד שסיפר על האזור אותו הוא ביקר ב-126 לפנה"ס יחד עם ביקורו בבקטריה ופרתיה.

## קישורים חיצוניים

* 

קטגוריה:אסיה: גאוגרפיה
פטרוס מקאסטלנו

**פטרוס מקאסטלנו** (בצרפתית: **Pierre de Castelnau**) היה השליח האפיפיורי שנשלח על ידי האפיפיור אינוקנטיוס השלישי במטרה לנסות ולפתור את בעיית המינות האלביגנזית בדרום צרפת. ב-15 בינואר 1208 נרצח במהלך פעילותו, דבר שגרם לאפיפיור להכריז על "מסע צלב" נגד האלביגנזים.

## קישורים חיצוניים

* 

קטגוריה:דת, מסדרים ותנועות דתיות בימי הביניים
קטגוריה:ילידי 1170
קטגוריה:נפטרים ב-1208
אינדיקטור pH

שמאל|ממוזער|250px|ניירות המשמשים כאינדיקטורים במכל ועליו מפתח צבעים לפיענוח התוצאה
[ממוזער|ניירות לקמוס (אינדיקטור pH) לפני שימוש, וטבלת תוצאות ערכי ה־[pH לפי צבעים]]
בכימיה, **אינדיקטור pH** הוא תרכובת כימית המוספת בכמויות קטנות לתמיסה על מנת לקבל מדד ויזואלי של גובה ה-pH (חומציות או בסיסיות) של התמיסה. מכאן שאינדיקטור pH הוא גלאי כימי של פרוטונים (+H). בדרך כלל גורם האינדיקטור לשינוי הצבע של התמיסה בתלות בגובה ה-pH.
אינדיקטורים רבים רגישים לנוכחותם של פרוטונים (יוני מימן). היות שריכוז הפרוטונים בתמיסה משמש מדד לחומציותה (כיוון שחומצה מוגדרת כחומר התורם פרוטונים), משמשים אינדיקטורים אלו למדידת ה-pH. נייר לקמוס (קרוי גם נייר ליטמוס) כחול, למשל, משנה צבעו לאדום בנוכחות pH חומצי. נייר לקמוס אדום משנה צבעו לכחול ב-pH בסיסי. סוג נוסף של נייר לזיהוי חומציות הוא נייר pH, המשנה את צבעו בהתאם לדרגת החומציות/בסיסיות של החומר. לנייר pH טווח רחב של צבעים, והוא מאפשר קביעה של ה-pH בדיוק טוב למדי, בניגוד לנייר לקמוס, המאפשר קביעת חומציות או בסיסיות בלבד. קביעת מיקום הצבע על הסקלה היא החלטה סובייקטיבית ולכן דיוקם של אינדיקטורי pH מוגבל. לצורך מדידה מדויקת של pH נדרש מד pH.

במיקרוביולוגיה משתמשים רבות באינדיקטורים בהכנת צלחות מצע לגידול מיקרואורגניזמים. חיידקים מסוימים, למשל, מפרקים חומרים הנמצאים על מצע הגידול (סוכרים, למשל); תוצרי הפירוק יהיו במקרים רבים חומציים. האינדיקטור הנמצא על המצע משנה את צבעו עם הופעת תוצרי הפירוק, וכך יודעים החוקרים שמושבות החיידקים שגדלו על-גבי המצע אכן שייכות לסוג מסוים של חיידק.

אינדיקטורי pH הם בעצמם חומצות או בסיסים חלשים. כשמוספים אותם לתמיסה הם קושרים  +H (יון מימן) או יוני -OH (הידרוקסיד). מערך האלקטרונים החדש של האינדיקטור בעקבות הקשירה גורם לשינוי הצבע של האינדיקטור. את צבע האינדיקטור לאחר התגובה משווים לסקלת צבעים הנותנת תרגום למידת ה-pH.

באינדיקטורי pH משתמשים בכימיה אנליטית לצורך טיטרציה - תהליך קביעה כמותית של חומצה (או בסיס) על ידי הוספת בסיס (או חומצה) בריכוז ידוע בצורה מבוקרת והדרגתית ומעקב אחר התגובה הכימית ביניהם עד השלמתה. כמו כן, בביולוגיה משתמשים בהם לצורך קביעה איכותית של רמת pH, הדרושה לתהליכים שונים.

ישנם סוגים שונים של נייר לקמוס, כאלה המודדים ערכים רק בטווח החומצי או רק בטווח הבסיסי, וכן כאלה המודדים את כל טווח הערכים. כמו כן הנייר מגיע בנגזרות קטנות או בגליל ארוך.

בטבלה להלן מפורטים מספר אינדיקטורי pH הנמצאים בשימוש מעבדתי. לעיתים משתנה צבע האינדיקטורים בהתאם לגובה ה-pH לצבעי ביניים בתחומי ה-pH המפורטים כתחומי מעבר. לדוגמה, בתחום ה-pH של 6.6-8.0 צבעו של פנול אדום הוא כתום. תחום המעבר יכול להשתנות בהתאם לריכוז האינדיקטור בתמיסה ולטמפרטורה.

*אינדיקטור אוניברסלי הוא תערובת של אינדיקטורים שונים המציגה כמה צבעים המתחלפים בצורה חלקה על פני טווח נרחב של ערכי pH. הוא כולל בדרך כלל כ-8 אינדיקטורים ומסוגל למדוד במדויק בין -2 לבין 13 pH .
*אנתוציאנינים הם מחלקה של תרכובות המצויה בצמחים שונים רבים. צבעם אדום בתמיסות חומציות וכחול בבסיסיות. מקובל להדגים הפקת אנתוציאנינים מעלים של כרוב אדום על מנת לייצר אינדיקטור חומצי פשוט כמבוא להצגת נושא הכימיה.
*אינדיקטור דיגיטלי אינדיקטור המשתמש בתכונות מסוימות של חומרים כמו מוליכות של החומצה כדי למדוד את הערך שלה מודד בטווח -3 לבין 14 pH ,האינדיקטור נמצא בשימוש המעבדות של משרד איכות הסביבה.

## קישורים חיצוניים

pH
קטגוריה:כימיה של שיווי משקל